ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 4/2561

เรื่อง  การดํารงเงินกองทุนของผู้ประกอบธุรกิจ  
การเป็นที่ปรึกษาการลงทุนและที่ปรึกษา  
สัญญาซื้อขายล่วงหน้า  
                                    

                        อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 97 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิก

(1)  ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2557  เรื่อง การดํารงเงินกองทุนของผู้ประกอบธุรกิจที่ได้รับใบอนุญาตเฉพาะบางประเภทธุรกิจ ลงวันที่ 5 มิถุนายน พ.ศ. 2557

(2)  ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 12/2560  เรื่อง การดํารงเงินกองทุนของผู้ประกอบธุรกิจที่ได้รับใบอนุญาตเฉพาะบางประเภทธุรกิจ (ฉบับที่ 2)ลงวันที่ 20 กุมภาพันธ์ พ.ศ. 2560 


ข้อ ๒ ในประกาศนี้

“ผู้ประกอบธุรกิจ”  หมายความว่า  ผู้ประกอบธุรกิจการเป็นที่ปรึกษาการลงทุนหรือที่ปรึกษาสัญญาซื้อขายล่วงหน้า

“กรมธรรม์ประกันภัย”  หมายความว่า  กรมธรรม์ประกันภัยความรับผิดที่เกิดขึ้นจากการประกอบวิชาชีพ (professional indemnity insurance)


ข้อ ๓ ประกาศนี้ไม่ใช้บังคับกับผู้ประกอบธุรกิจดังต่อไปนี้

(1)  ผู้ประกอบธุรกิจที่เป็นสถาบันการเงินดังนี้

                  (ก) ธนาคารพาณิชย์ตามกฎหมายว่าด้วยธุรกิจสถาบันการเงิน

                  (ข) บริษัทประกันชีวิตตามกฎหมายว่าด้วยการประกันชีวิต

                  (ค) สถาบันการเงินที่จัดตั้งขึ้นตามกฎหมายอื่น

(2)  ผู้ประกอบธุรกิจซึ่งมีหน้าที่ดํารงเงินกองทุนตามประกาศที่เกี่ยวข้องกับการดํารงเงินกองทุนอื่นอยู่แล้ว

(3)  ผู้ประกอบธุรกิจซึ่งอยู่ระหว่างหยุดการประกอบธุรกิจตามที่ได้มีหนังสือแจ้งต่อสํานักงาน


ข้อ ๔ ให้ผู้ประกอบธุรกิจดํารงเงินกองทุนไม่น้อยกว่าอัตราสูงสุดของมูลค่าดังต่อไปนี้

(1)  100,000 บาท

(2)  มูลค่าของค่าใช้จ่ายโดยเฉลี่ยในรอบ 3 เดือนต่อปี  ทั้งนี้ เฉพาะค่าใช้จ่ายที่เกี่ยวข้องกับการประกอบธุรกิจ

(3)  มูลค่าร้อยละ 10 ของรายได้เฉลี่ยต่อปีแต่ไม่เกิน 5 ล้านบาท  ทั้งนี้ เฉพาะรายได้ที่เกี่ยวข้องกับการประกอบธุรกิจ

ผู้ประกอบธุรกิจตามวรรคหนึ่งที่มีคุณสมบัติและได้แจ้งความประสงค์ต่อสํานักงานตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภทแล้ว ให้ดํารงเงินกองทุนเฉพาะตามวรรคหนึ่ง (1)

ในการคํานวณมูลค่าตามวรรคหนึ่ง (2) หรือ (3) หากผู้ประกอบธุรกิจเป็นที่ปรึกษาการลงทุนที่ประกอบธุรกิจการเป็นที่ปรึกษาสัญญาซื้อขายล่วงหน้าด้วย ให้นําค่าใช้จ่ายหรือรายได้ที่เกิดจากการประกอบธุรกิจที่ปรึกษาการลงทุนและที่ปรึกษาสัญญาซื้อขายล่วงหน้ามารวมคํานวณในการดํารงเงินกองทุนตามวรรคหนึ่ง (2) หรือ (3) แล้วแต่กรณี


ข้อ ๕ เพื่อประโยชน์ในการปฏิบัติตามประกาศนี้ ให้สํานักงานมีอํานาจกําหนดหลักเกณฑ์ในรายละเอียดสําหรับเรื่องดังต่อไปนี้

(1)  รายละเอียดเกี่ยวกับสินทรัพย์สภาพคล่องและกรมธรรม์ประกันภัย และการใช้ทรัพย์สินดังกล่าวในการดํารงเงินกองทุน

(2)  การคํานวณเงินกองทุน


ข้อ ๖ ประกาศนี้ให้ใช้บังคับตั้งแต่วันที่ 1 เมษายน พ.ศ. 2561 เป็นต้นไป


ผู้มีอํานาจลงนาม - ประกาศ  ณ  วันที่  17 มกราคม พ.ศ. 2561

 

 

 

                                                                      (นายวรวิทย์  จําปีรัตน์)

                                                                          ประธานกรรมการ

                                                     คณะกรรมการกํากับหลักทรัพย์และตลาดหลักทรัพย์